Държавен вестник, бр. 27, 2016 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  27
1. представил декларация и/или документ с 
невярно съдържание, неистински или препра-
вени такива, независимо от формата на вина у 
ползвателя, нито от момента на представянето 
им, включително когато този документ и/или 
декларация са били представени на етапа на 
кандидатстването му за подпомагане;
2. създал условия за изпълнение на изиск­
ванията за получаване на финансова помощ, 
за да извлече облага в противоречие с целите 
на тази наредба;
3. получил допълнителна публична финан-
сова помощ за активите и/или дейностите, 
финансирани по реда на тази наредба.
(4) Когато РА установи наличие на об-
стоятелства по чл. 7, ал. 1, ползвателят на 
помощта дължи връщане на изплатените 
авансови и/или междинни плащания заедно 
със законната лихва, считано от датата, на 
която е настъпило съответното обстоятелство.
(5) Когато РА установи, че обстоятелствата 
по чл. 7, ал. 1 са били налице към датата 
на извършване на окончателното плащане, 
ползвателят на помощта дължи връщане 
на изплатените суми заедно със законната 
лихва върху тях, считано от датата на полу-
чаването им.
Чл. 49. (1) При неизпълнение на задълже-
нията по чл. 44, 46 или чл. 53 РА писмено 
предупреждава ползвателя за констатираното 
неизпълнение и предвидените за това санк-
ции, като му дава възможност в едномесечен 
срок от получаване на предупреждението да 
отстрани нередовностите.
(2) Ползвателят на помощта може да от-
страни констатираното нарушение по ал. 1 в 
едномесечен срок от получаване на писменото 
предупреждение от РА. При отстраняване на 
нарушението в указания срок ползвателят не 
се санкционира.
(3) Когато не отстрани нарушението в сро-
ка по ал. 2, ползвателят дължи връщане на 
получената помощ заедно със законната лихва 
върху нея, считано от датата на констатиране 
на нарушението на съответното задължение 
от страна на РА.
Чл. 50. (1) При виновно неизпълнение на 
задължението по чл. 45, т. 4 ползвателят на 
помощта дължи връщане на получената помощ 
заедно със законната лихва.
(2) Законната лихва по ал. 1 се дължи от 
момента на неизпълнение на задълженията 
по чл. 45, т. 4.
Чл. 51. (1) Ползвателят не носи отговорност, 
ако неизпълнението на негово задължение се 
дължи на непреодолима сила или извънредни 
обстоятелства.
(2) В случаите по ал. 1 ползвателят или 
упълномощено от него лице е длъжен писмено 
да уведоми РА за възникването на непреодо-
лима сила или извънредни обстоятелства и 
да приложи достатъчно доказателства за това 
в срок до 15 работни дни от датата, на която 
е в състояние да го направи.
(3) При възникване на непреодолима сила 
или извънредни обстоятелства след получаване 
на плащане по договора за предоставяне на 
финансова помощ, водещи до трайна обектив-
на невъзможност на ползвателя да изпълнява 
поетите договорни и/или нормативни задълже-
ния, ползвателят не възстановява получената 
по договора финансова помощ.
Г л а в а  п е т а
ОСИГУРЯВАНЕ НА ПУБЛИЧНОСТ
Чл. 52. (1) С цел осигуряване на публич-
ност и прозрачност най-малко веднъж на 
шест месеца РА публикува на електронната 
си страница следната информация за всеки 
одобрен проект на ползватели на помощта:
1. наименование на ползвателите – юри-
дически лица;
2. вид на подпомаганите дейности;
3. общ размер на одобрената финансова 
помощ по проекта.
(2) С цел осигуряване на публичност и 
прозрачност до 30 април всяка година РА 
публикува на електронната си страница след-
ната информация за предходната финансова 
година за ползвателите на помощта, на които 
е извършено плащане по подмярката:
1. наименование на ползвателите – юри-
дически лица;
2. общината, в която ползвателят на помощ­
та е регистриран, и пощенския код, когато е 
наличен, или част от него за обозначаване 
на общината;
3. общата сума на публично финансиране, 
получена от ползвателя на помощта за съ-
ответната финансова година, която включва 
както съфинансиране от ЕС, така и нацио-
нално съфинансиране;
4. вид на подпомаганите дейности;
5. информация за сбора от сумите, изпла-
тени за предходната година от Европейския 
фонд за гарантиране на земеделието и ЕЗФРСР 
за всеки ползвател на финансова помощ.
(3) Данните на ползвателя на помощта 
се публикуват в съответствие с Регламент 
(ЕС) № 1306/2013 на Европейския парламент 
и на Съвета от 17 декември 2013 г. относно 
финансирането, управлението и мониторинга 
на общата селскостопанска политика и за 
отмяна на регламенти (ЕИО) № 352/78, (ЕО) 
№ 165/94, (ЕО) № 2799/98, (ЕО) № 814/2000, 
(ЕО) № 1290/2005 и (ЕО) № 485/2008 на Съвета 
(ОВ, L 344/549 от 20 декември 2013 г.), наричан 
по-нататък „Регламент (ЕС) № 1306/2013“, и 
могат да бъдат обработени от органите за фи-
нансов контрол и от следствените органи на 
Европейския съюз и на държавите членки с 
цел защита на финансовите интереси на Съюза.